Aalborg Stiftstidende, 1832-09-22
Det forhen meddeelte Jmpromptu over Kjerlighed og Smørrebrød, var bleven til i et Aftenselskab hos Digterinden Jfr. Charlotte Biehl, hvor Beværtningen bestod, ikke i Kjerlighed, men blot i Smørrebrød, men hvor man nødte Wessel til et Vers over begge Æmmer. Ministeren Guldberg lod, efterat have læst Kjerlighed uden Strømper, Wessel kalde til sig, og tilbød, at være ham behielpelig til et Embede, passende med hans Naturanlæg og Kundskaber, hvorpaa Wessel, i det han takkede, gav til Svar: Deres Excellence, det maatte være et Embede hvor der var meget at fortjene og lidet at bestille. Ministeren meente, at saadanne Embeder havde Staten ikke letteligen, og idet han betænkelig dreiede sin Daase i Haanden, tog Wessel attter Ordet: "Nu, saa giv mig en Priis Tobak, Faer!" (W. har ellers aldrig brugt Tobak, men denne Priis tog han kunfor at faae Anledning til at blive skilt ved Ministeren.) Wessel kom ind et Sted hvor en Mand ivrigen gjorde den Paastand, at intet kunde være varmere end to Skjorter. Hvad siger han da om tre Faer, spurgte Wessel. En Ven kom ind til Wessel paa hans tarvelige Værelse, hvor der stod flere Bogreoler med kun et Par Bøger, Vennen spurgte: Ere alle de Bøger Dine Wessel?" Wessels svarede: "Nei, jeg har laant de fleste af dem. En Bekjendt af Wesset ved Navn Bartholm blev stedse skjæmteviis, af W. kaldet Bartels. B. blev Statsraad og gav kort efter et stort Gjestebud. W. blev indbuden, men B. udbad sig af ham, at han ikke længere skulde kalde ham Bartels. W. lovede det. Ved Bordet blev, hvad Drik angik, holdt et vaagent Øie med W. Som Skik og Brug var opfordrede man W. til at gjøre Jmpromptuer, men han taug utilfreds med at man havde holdt ham sparsomt med Viin. Nu bad Værten ham selv derom, og snart begyndte Wessel: Høistærede Etatsraad Bartholin, Du gav os Mad, Du gav os Viin, Flasken er tom og Tappen er tør Nu kan Du heed Bartels som Du heedst før. Wessel spiste en Ret Torsk med en Ven og sagde til denne: Vil Du have en Snaps nu eller vil Du siden have een - paa Torsken. Wessel med tvende Kammerater havde drukket 3 Glasse, Punsch paa et Værtshuus, men da de ikke kunde betale, listede de sig bort. Wessel kom senere i samme Værtshuus, og da stod skrevet paa en sort Tavle: Gestern waren hier drei Flegel. Die tranken drei Pegel. Wessel drikker sit Glas og skriver underneden: Und noch ein Pegel macht ein Pot Og - listede sig atter bort. - Du Hundsfor. Boye siger om Wessel, at han var aldrig uvenlig, men munter kunde i den sildigere Tid kun Vinen gjøre ham; og hans bekjendte Gravskrift over sig selv. Han aad og drak, var aldrig glad, skal efter en af Rabbek meddeelt Variant, fra en authentisk Haand, egentlig læses: "Han uden Drivar sjelden glad. Wessel blev jordet paa Trinitatis Kirkegaard i Nærheden, af den Grav hvori Evalds Legeme 5 Aar tidligere var nedlagt; men intet Erindringstegn har hidtil bevaret Wessels Gravsted. Til Fordeel for hans efterladte Enke og Søn havde Monrad, Baggesen og Pram foranstaltet en smuk Udgave af Wessels samtlige Skrifter, hvoraf et godt Resultat maatte loves, da der subskriberedes paa 1238 Exemplarer; men det gik i Langdrag med Udgivelsen, saa at Omstændighederne gjorde, at der endog blev Tab ved Foretagendet. Et Antal Exemplarer brændte i den store Jldebrand 1795. Efter hiint Forsøg virkedes siden intet Offentligt til bedste for Wessels eneste Søn, der siden, som Mand, blev ansat i Norge, hvor han endnu lever. 1) Hesten Petronella, som især var Gjenstand, for det kjøbenhavnske Publicums Beundring ved Veddeløbene, er af Fischer fra Augustenborg solgt til Grosserer Frolich i Kbhvn, for 350 Species.